《宜黄尉李集义遗书问安否小诗为谢》
宋代·孙觌

三年著南冠，两见芳岁新。朝为虫蛇侣，暮与魑魅邻。

行随木上虫，卧对竹夫人。独有金石交，不废风雨晨。

书来一吊屈，我已屡厄陈。啧啧爨下桐，嗷嗷辙中燐。

縆以朱丝绳，放之碧海津。穷途得重惠，肝胆久轮囷。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。